 Murrashaxa KULMIYE waxa uu ka hadlay xidhiidhka toolmoon ee u dhexeeya Somaliland iyo Itoobiya, waxaannu sheegay in loo baahan yahay sidii uu xidhiidhkaasi u noqon lahaa mid labada dhinac ka wada faaiidaystaan, Dawladda Ethiopia ee aynu jaarka nahay waxaynu u haynaa nabad, saaxiibtinimo wanaagsan, is-kaashi iyo inaynu noqonno walaalo wadajira oo wax wada qabsada, gaar ahaan Dawlad-deegaanka Soomaalida Ethiopia oo xaruntoodu Jigjiga tahay, dadka ku noolna waxaanu jecelnahay in aynu noqonno walaalo nolosha wada qaybsada, nabadna ku wada noolaada oo aannu dhibaato ku abuurin xadka isticmaarkii dhigay oo Afrika oo dhammi ku dhibban tahay, waxaannu leenahay waa inay xuduudaheenu noqdaan qaar sida Yurub oo kale ah oo horumarka iyo baayac-mushtarka laga wadaago, ayuu yidhi murrashax Muuse Biixi Cabdi. 